רוברטו פירמינו

רוברטו פירמינו ברבוזה דה אוליביירה (בפורטוגזית: Roberto Firmino Barbosa de Oliveira; נולד ב-2 באוקטובר 1991 במסייאו) הוא כדורגלן ברזילאי המשחק בעמדת החלוץ המדומה וכקשר התקפי באל-אהלי ונבחרת ברזיל. פירמינו החל את הקריירה האירופית שלו כבר בגיל 20 במדי הופנהיים הגרמנית, שם נבחר לפריצת העונה בבונדסליגה. את הופעת הבכורה במדי ברזיל רשם ב-2014, ושנה אחר כך ייצג את נבחרתו בקופה אמריקה 2015. פירמינו החל את קריירת המשחק בקבוצת הנוער של פיגיירנסה, אליה הצטרף בשנת 2008, כשהיה בן 17. בגילאי הנוער שימש בעיקר כקשר אחורי. את הופעת הבכורה שלו במדי הקבוצה הבוגרת רשם ב-24 באוקטובר 2009, מספר שבועות לאחר יום הולדתו ה-18, כשעלה כמחליף בהפסד הביתי 1–2 לפונטה פרטה במסגרת ליגת המשנה הברזילאית. כשלושה חודשים אחר כך כבר צורף באופן קבוע לסגל הקבוצה הבוגרת. בסיום עונת 2010 בליגת המשנה, העפילה פיגיירנסה חזרה לליגה הבכירה לאחר היעדרות של שתי עונות. פירמינו תרם שמונה שערי ליגה ב-36 הופעות בדרך למקום השני בליגה. בדצמבר 2010 חתם פירמינו בקבוצת הופנהיים מהבונדסליגה, והצטרף אליה כחודש לאחר מכן. את הופעת הבכורה שלו ערך חודש לאחר מכן כשנכנס כמחליף בדקה ה-75 בהפסד קבוצתו למיינץ במסגרת הבונדסליגה. ב-16 באפריל 2011 הבקיע את שערו הראשון במועדון בניצחון נגד איינטרכט פרנקפורט. הוא הספיק לערוך 11 הופעות ליגה במהלך עונת 2010/2011, ולכבוש שלושה שערים. החל מעונת 2011/2012, הפך פירמינו לחלק חשוב ממערך הקישור בהופנהיים. החל מאותה עונה הוא פתח כמעט בכל משחקי הליגה של הקבוצה, והיה לבורג מרכזי בקבוצה. לשיא פריצתו הגיע פירמינו בעונת 2013/2014, בה הוא כבש 16 שערי ליגה ב-33 הופעות, ובכך היה למלך שערי הליגה של קבוצתו באותה עונה, ורביעי בכל הבונדסליגה. על הישגיו אלו זכה פירמינו בתואר פריצת העונה בבונדסליגה. ב-23 ביוני 2015, בזמן שפירמינו שהה עם נבחרתו בקופה אמריקה 2015, הגיעה קבוצתו להסכמה על מכירתו לליברפול האנגלית. ב-4 ביולי, כשבועיים לאחר מכן, הושלמה העסקה עם השלמת הבדיקות הרפואיות וקבלת רישיון העבודה של השחקן. סכום ההעברה הוערך בכ-41 מיליון אירו, ובכך הפך פירמינו לשחקן הייצוא היקר ביותר בתולדות הבונדסליגה, כשניפץ את שיאו של אדין דזקו (מוולפסבורג למנצ'סטר סיטי ב-2010, תמורת כ-37 מיליון אירו). פירמינו קיבל את המספר 11. הוא ערך את הופעת הבכורה שלו בפרמייר ליג כבר במחזור הראשון של עונת 2015/2016, כשעלה כמחליף ל-12 דקות בניצחונה של קבוצתו 0–1 על סטוק סיטי. בינואר 2016 כבש את שערו הראשון בליברפול בניצחון 1–4 על מנצ'סטר סיטי. פירימינו סיים את העונה כמלך הבישולים של הקבוצה עם עשרה בישולים. בתום העונה פתח בהרכב קבוצתו בגמר הליגה האירופית 2016, בו נוצחה ליברפול 1–3 על ידי סביליה. לאחר שליברפול החתימה את השחקן מוחמד סלאח ביוני 2017 ונתנה לו את המספר 11, פירמינו קיבל את המספר 9. בגמר ליגת האלופות 2018, פירמינו פתח בהרכב קבוצתו והשלים את כל 90 הדקות כאשר ליברפול הפסידה 1–3 לריאל מדריד. פירמינו גם נבחר לסגל המצטיינים של אופ"א בתחרות לעונה זו. בעונה שלאחר מכן, ב--19 בינואר 2019, הבקיע פירמינו את השער ה-1000 של ליברפול באנפילד בעידן הפרמייר ליג במשחק שהסתיים בניצחון קבוצתו 4–3 על קריסטל פאלאס. ב-1 ביוני 2019, פירמינו פתח שוב בהרכב הקבוצה בגמר ליגת האלופות 2019 מול טוטנהאם, פירמינו שיחק 60 דקות עד שהוחלף, בסופו ליברפול ניצחה את המשחק 0–2 וזכתה בתואר. ב-14באוגוסט 2019, פירמינו עלה מהספסל בגמר הסופר קאפ האירופי נגד צ'לסי ב-2019 במשחק בו ניצחה ליברפול 5–4 בפנדלים לאחר שהמשחק הסתיים בתוצאה 2-2 לאחר 120 דקות, כשפירמינו מבשל את שני השערים לסאדיו מאנה. פירמינו גם הבקיע את הפנדל הראשון בדו-קרב הפנדלים. ב-31 באוגוסט 2019 הפך פירמינו לשחקן הברזילאי הראשון שכבש 50 שערים בפרמייר ליג כשהבקיע את השער השלישי והאחרון בניצחון קבוצתו 0–3 על ברנלי. בדצמבר 2019, במסגרת גביע העולם למועדונים הבקיע פירמינו את שער הניצחון בניצחון קבוצתו 1–2 בחצי הגמר מל מונטריי המקסיקנית. שלושה ימים לאחר מכן פירמינו כבש את שער הניצחון במשחק הגמר מול פלמנגו הברזילאית כשליברפול ניצחה בתחרות לראשונה אי פעם. פירמינו גם נבחר לאיש המשחק. בסיום אותה עונה בפרמייר ליג, עונת 2019/2020, זכה עם הקבוצה באליפות, פירמינו כבש תשעה שערים, הוסיף שמונה בישולים והיה שותף בכל 38 משחקי העונה. בתום עונת 2022/2023 הודיעה ליברפול על פרידה מפירמינו. בסך הכל בשמונה שנים בקבוצה, כבש פירמינו 82 שערי ליגה ב-256 הופעות. ב-4 ביולי 2023 חתם באל-אהלי מליגת העל הסעודית. ב-23 באוקטובר 2014 קיבל פירמינו את זימון הבכורה שלו לנבחרת ברזיל ממאמן הנבחרת דונגה, לקראת צמד משחקי ידידות מול טורקיה ואוסטריה. במשחק הראשון, מול טורקיה ב-12 בנובמבר, רשם פירמינו את הופעת הבכורה שלו, כשעלה כמחליף ל-17 דקות. במשחק השני מול אוסטריה שישה ימים אחר כך, כבש פירמינו את שער הבכורה שלו בנבחרת, בדרך לניצחונה של ברזיל 1–2. דונגה זימן את פירמינו לסגל הנבחרת לקראת קופה אמריקה 2015. פירמינו שותף בכל ארבעת משחקיה של ברזיל בטורניר, ולמעט משחק הפתיחה, בכולם פתח בהרכב. הוא אף כבש שער אחד, בניצחון 1–2 על ונצואלה בשלב הבתים, משחק שהבטיח לברזיל את ראשות הבית. בשמינית מונדיאל 2018 כבש שער בניצחון 2:0 על מקסיקו. במאי 2019 נכלל פירמינו בסגל נבחרת ברזיל לקראת קופה אמריקה ב-2019. פירמינו שיחק 90 דקות במשחק הגמר כשנבחרתו מנצחת 1–3 את נבחרת פרו ובכך זכתה בפעם התשיעית בטורניר. פירמינו התחתן עם לריסה פריירה בעיר הולדתו ביוני 2017. לזוג ארבע בנות. פירמינו זכה לכינוי החיבה "בובי" על ידי אוהדי ושחקני ליברפול - קיצור של שמו הפרטי "רוברטו". בדצמבר 2016 נעצר פירמינו בגין נהיגה בשכרות. הוא נשפט בבית משפט בליברפול בפברואר 2017, הוטל עליו קנס בסך 20,000 ליש"ט ורישיונו נשלל לשנה. ליברפול אליפות אנגליה: 2019/2020 ליגת האלופות: 2018/2019 הסופר קאפ האירופי: 2019 גביע העולם למועדונים: 2019 גביע הליגה האנגלי: 2021/2022 גביע אנגלי: 2021/2022 מגן הקהילה: 2022 נבחרת ברזיל קופה אמריקה: 2019 נכון ל-3 ביוני 2023 נכון ל-3 ביוני 2023 מדיה וקבצים בנושא רוברטו פירמינו בוויקישיתוף רוברטו פירמינו, ברשת החברתית אקס (טוויטר) רוברטו פירמינו, ברשת החברתית אינסטגרם רוברטו פירמינו, באתר Transfermarkt רוברטו פירמינו, באתר Fussballdaten.de (בגרמנית) רוברטו פירמינו, באתר Soccerway רוברטו פירמינו, באתר BDFutbol רוברטו פירמינו, באתר WorldFootball.net רוברטו פירמינו, באתר National Football Teams רוברטו פירמינו, באתר FootballDatabase.eu רוברטו פירמינו, באתר ESPN רועי פרייס‏, קוקטייל ברזילאי גרמני: סיפורו של רוברטו פירמינו, באתר וואלה, 21 בנובמבר 2014 תומר גנור, בנעליים של ניימאר: רוברטו פירמינו הלהיט של ברזיל, באתר ynet, 27 ביוני 2015 Breakthrough Player of the season, bundesliga.com - the official Bundesliga website (באנגלית)(הקישור אינו פעיל) פירמינו יעבור לליברפול תמורת 29 מיליון ליש"ט, באתר ערוץ הספורט, 24 ביוני 2015 שחקן הייצוא היקר ביותר בתולדות הבונדסליגה, באתר גלובס, 29 ביוני 2015 "Confirmed: Liverpool reveal squad numbers for latest signings". The Independent (באנגלית בריטית). 2015-07-15. נבדק ב-2017-06-22. "Roberto Firmino to wear No.9 shirt for 2017-18 season". Liverpool FC. נבדק ב-2017-06-22. UEFA.com, UEFA Champions League Squad of the Season, UEFA.com, ‏27 במאי 2018 (באנגלית) UEFA.com, Liverpool beat Chelsea on penalties to win Super Cup, UEFA.com, ‏14 באוגוסט 2019 (באנגלית) Jaikuran R, hawa, Liverpool's Firmino becomes first Brazilian to score 50 PL goals, CaughtOffside, ‏31 באוגוסט 2019 (באנגלית) "Flamengo 0-1 Liverpool: Roberto Firmino's extra-time strike delivers first Club World Cup". BBC Sport (באנגלית בריטית). 2019-12-21. נבדק ב-2020-06-06. "Liverpool win Premier League: Reds' 30-year wait for top-flight title ends". BBC Sport (באנגלית בריטית). 2020-06-25. נבדק ב-2020-07-28. Pôr do sol, flores e jogadores do Liverpool: Roberto Firmino se casa em Maceió, Globoesporte (בפורטוגזית) Firmino: I love my 'Bobby' nickname!, Liverpool FC Joe Thomas, Dan Kay, LFC striker Roberto Firmino fined and banned over drink driving charge: updates, liverpoolecho, ‏2 בינואר 2017